Fransman gevra om ‘terug te tree’Marius Fransman. Foto: Facebook Fransman word van seksuele teistering aangekla. Zizi Kodwa, woordvoerder van die ANC, het bevestig Fransman is versoek om terug te staan. “Die besluit is deur die provinsiale uitvoerende raad van die ANC in die Wes-Kaap geneem en die saak sal na die integriteitskommissie verwys word.” ŉ Bron het aan African News Agency gesê die besluit is deur die ANC se nasionale uitvoerende komitee geneem. Hulle sou dit eers Maandag bekend maak, maar die besluit het nou uitgelek. Jabu Mfusi, woordvoerder van die ANC in die Wes-Kaap, het gesê hulle het die nuus by die media gehoor. “Die ANC se nasionale werkkomitee sal Maandag met ons vergader en ons sal by hulle hoor. Ons kan nie kommentaar lewer totdat ons iets amptelik gehoor het nie.” ŉ Werknemer het Fransman van seksuele teistering aangekla nadat hulle saam na die ANC se verjaardagvieringe in Rustenburg, Noordwes, gereis het. Lees alle vorige berigte oor Marius Fransman op Maroela Media.